Publication: Magyar Közlöny
Issue: MK-2000-71 (Year: 2000, Number: 71)
Era: 1990-2004
Section: 1997. évi CXL. törvény (a továbbiakban: múzeumi törvény) rendelkezései értelmében védetté nyilvánított kulturális tárgy. A Szent Koronára mint tárgyra nézve sem az
Paragraph Index: 533

1997. évi CXL. törvény (a továbbiakban: múzeumi törvény) rendelkezései értelmében védetté nyilvánított kulturális tárgy. A Szent Koronára mint tárgyra nézve sem az Alkotmány, sem a címertörvény nem tartalmaz rendelkezést. Ebből következően a Szent Koronát érintő szabályokat tartalmazó koronatörvénynek az Alkotmány 76. §-ával vagy a címertörvénnyel való ütközése nem állapítható meg, és a koronatörvény elfogadásának a képviselők kétharmados többségéhez kötése alkotmányosan nem indokolható. A Szentkorona ábrázolása mint heraldikai elem közjogi jelentőségű, hiszen a Magyar Köztársaság címerének része. A címer használatának szabályait a címertörvény tartalmazza. A címertörvény azonban a Szent Koronáról mint tárgyról nem rendelkezik. Ezért nem megalapozott az az indítványozói álláspont, miszerint a törvényhozó a címertörvény elfogadásakor a Szent Korona mint tárgy „jogállásának egyik aspektusát, nevezetesen használatát, az összes országgyűlési képviselő kétharmadának szavazatával elfogadott törvényben szabályozta”. Minderre tekintettel az Alkotmánybíróság a koronatörvény Szent Koronára vonatkozó rendelkezéseinek formai alkotmányellenesség miatt történő megsemmisítésére irányuló indítványt elutasította. IV.

Source: https://magyarkozlony.hu/hivatalos-lapok/d2c977ff24c625f96e858d15d02337c5984294d9/dokumentumok/4600e7c3c5eab030f8cd6493a4361e25e691a4d8/letoltes